stanford-oval/wikipedia huggingface dataset:
HMS Bristol (1910)
Palvelus

Palvelukseen otettaessa alus liitettiin Kotilaivaston 2. taistelulaivaviirikköön tiedustelijaksi. Alus ajoi karille 22. joulukuuta 1912 Plymouthinlahdella, mistä aiheutuneiden vaurioiden korjaamisen jälkeen se liitettiin Kotilaivaston 2. laivastoon tammikuussa 1913, edelleen 2. risteilijäviirikköön heinäkuussa ja 5. risteilijäviirikköön 1914.
Elokuussa 1914 alus siirrettiin 4. risteilijäviirikköön, jonka muut alukset olivat Monmouth-luokan panssariristeilijät HMS Suffolk, HMS Lancaster, HMS Essex ja HMS Berwick.  Alus lähti viirikköönsä Länsi-Intian ja Pohjois-Amerikan laivastoasemalle Bermudalle, missä se oli edelleen ensimmäisen maailmansodan alkaessa. Se oli ensimmäinen ympärysvaltojen alus, joka osallistui sotatoimiin kohdatessaan 6. elokuuta Saksan keisarikunnan laivaston kaapparin SMS Karlsruhen, joka kuitenkin pakeni yhteenottoa suuremman nopeutensa turvin.
Alus kuului joulukuun 1914 alussa kontra-amiraali Stoddartin osastoon, joka oli lähetetty tuhoamaan amiraali Maximilian von Speen laivasto-osasto kostoksi Coronelin taistelussa kärsitystä tappiosta. Se oli 8. joulukuuta hiilestämässä Port Stanleyssa, joten se ei osallistunut Falklandsaarten taisteluun. Alus valtasi yhdessä apuristeilijä HMS Macedonian kanssa myöhemmin kaksi saksalaisosastoon kuulunutta tukilaivaa. Alus ajoi joulukuun lopun takaa risteilijä SMS Dresdeniä, minkä jälkeen se liitettiin Välimeren laivastoon.
Vuonna 1916 alus siirrettiin Adrianmeren laivueeseen Italian laivaston amiraalin alaisuuteen, jolloin se osallistui Otrantonsalmen taisteluun Itävalta-Unkarin laivastoa vastaan. Tämän jälkeen alus siirrettiin 1917 Etelä-Amerikan rannikolle partiointitehtäviin, josta se palasi kotivesille 1918.
Bristol siirrettiin kesäkuussa 1919 Portsmouthissa reserviin, josta alus asetettiin poistolistalle toukokuussa 1920. Alus myytiin romutettavaksi 9. toukokuuta 1921 Wardille Hayleen.
E3-messujen historia

E3-messujen historia alkoi vuodesta 1995 ja päättyi vuoteen 2023. Messut jouduttiin perumaan ensimmäisen kerran COVID-19 -viruksen johdosta vuonna 2020. Myös vuosien 2022 ja 2023 tapahtumat peruttiin. Järjestäjä ESA ilmoitti 12. joulukuuta 2023 E3-messujen lakkauttamisesta.
1995

Historian ensimmäiset messut lähtivät käyntiin sillä, että Sony liittyi pelikehittäjien joukkoon omalla PlayStation-konsolilla. Sega puolestaan esitteli samoilla messuilla oman Sega Saturn -konsolin, jonka esittelyn aikana Sega yllätti vieraat tiedottamalla siitä, että konsoli on saatavilla heti messujen jälkeen. Nintendo puolestaan esitteli oman ”Ultra 64” -konsolin, joka kuitenkin nimettiin myöhemmin Nintendo 64:ksi. Nintendo käytti myös tilaisuutensa paljastaa oman Virtual Boy -konsolin, joka kuitenkin koitui myöhemmin pettymykseksi. Kaikille konsoleille esiteltiin myös muutamia pelejä.
SNK esitteli messuilla myös oman Neo Geo CD -konsolin.
1996

Tapahtuma jatkoi kasvamistaan ja tulemistaan tutuksi paikaksi, jossa paljastetaan uusia projekteja. Vuoden 1996 messuilla Nintendo vahvisti ensimmäisillä messuilla projektivaiheessa olleen konsolin Nintendo 64:ksi ja paljasti myös yhden sen ensimmäisistä peleistä, Super Mario 64:n. Capcom esitteli ensimmäisen selviytymiskauhupelinsä, Resident Evilin, samalla kun se esitteli ensimmäisen kolmiulotteisen taistelupelinsä, Star Gladiatorin. Namco esitteli heidän kokoelmastaan PlayStationille julkaistun Tekken 2:n. Naughty Dog esitteli Crash Bandicootin. Sega esitteli myös heidän uuden maskottinsa NiGHTS into Dreams... -pelillä. Eidos puolestaan esitteli ensimmäisen Tomb Raider -pelin. Epic MegaGames esitteli heidän oman Unreal Enginen. Square paljasti sen ensimmäisen pelin PlayStationille, Tobal No. 1:n ja näytti videon kaikkein odotetuimmasta roolipelistä, Final Fantasy VII:sta. Tapahtuma pidettiin Los Angelesissa, Kaliforniassa 16.–18. toukokuuta.
1997

Vuoden 1997 messut pidettiin Atlantassa, Georgiassa. Siellä esiteltiin paljon uusia ensimmäisen persoonan ammuntapelejä, kuten Half-Life ja Unreal. Muita saman luokan pelejä olivat SiN, Daikatana, Prey, Quake II ja Star Wars Jedi Knight: Dark Forces II. Samoilla messuilla näytettiin myös Metal Gear Solid PlayStationille ja Panzer Dragoon Saga Sega Saturnille. Samalla näytettiin myös Superman-videopeli Nintendo 64:lle. Se luokiteltiin myöhemmin ”yhdeksi historian surkeimmista peleistä”.
1998

Vuonna 1998 Half-Life teki esiintymisen sen lopullisessa muodossa. Duke Nukem Forever esiteltiin myös ensimmäistä kertaa. Prey-pelin trailerikin esiteltiin ensimmäistä kertaa. Monolith Productions paljasti sen kaksi uutta ensimmäisen persoonan ammuntapeliä, Blood II: The Chosenin ja Shogo: Mobile Armor Divisionin. Messuilla nähtiin myös lopullinen versio The Legend of Zelda: Ocarina of Timesta. Tapahtuma pidettiin jälleen kerran Atlantassa, Georgiassa.
1999

Vuoden 1999 messuilla nähtiin uuden konsolisukupolven alkaminen. Sillä messuilla Sega esitteli ensimmäisen kuudennen sukupolven konsolin, Sega Dreamcastin. Tällä kertaa tapahtuma pidettiin Los Angelesissa, Kaliforniassa.
2000

Vuonna 2000 paljastuksensa saivat PlayStation 2 ja Metal Gear Solid 2: Sons of Liberty kuten Microsoftin ensimmäinen konsoli, Xbox ja yksi sen ensimmäisistä peleistä, Halo: Combat Evolved. Sega esitteli puolestaan Marvel vs Capcom 2:n. Nintendo esitteli yhä uusia pelejä Nintendo 64:lle ja joitakin vihjailuja saatiin uudesta käsikonsolista, Game Boy Advancesta. Epic Games esitteli ensimmäistä kertaa Unreal Engine 2:n.
2001

Vuonna 2001 esiteltiin kaksi uutta konsolia, Nintendo GameCube ja Xbox. Molemmat julkaistiin myöhemmin saman vuoden aikana. Microsoft piti sen ensimmäisen konferenssin, jossa esiteltiin Xboxin ensimmäisen osapuolen pelejä. Sen esittelemiin peleihin kuuluivat muun muassa Oddworld: Munch’s Odyssee, Enclave, Jet Set Radio Future, Amped: Freestyle Snowboarding, Mad Dash, Project Gotham Racing, Project Ego, Medal of Honor: Allied Assault, Dead or Alive 3, Gun Valkyrie ja Halo: Combat Evolved.
Nintendon GameCubelle näyttelemään kokoelmaan kuului esimerkiksi Luigi’s Mansion, Pikmin, Wawe Race: Blue Storm, Super Smash Bros. Melee, Cel Damage, Eternal Darkness: Sanity’s Requiem, Super Monkey Ball ja Star Fox Adventures. Nintendon Game Boy Advance koki myös näytöksensä.
Tämä oli myös viimeinen tapahtuma, jossa esiteltiin Sega Dreamcastille pelejä. Pelikokoelmaan kuuluivat Sonic Adventure 2, Ooga Booga ja Bomberman Online. Tapahtuma pidettiin Los Angelesissa.
2002

Huolimatta Segan konsolien valmistamisen lopettamisesta E3 jatkoi vuonna 2002 sen entistä suurempien näyttelyiden pitämisen trendiä. Xbox Liven esittelemisen rinnalla Microsoft esitteli lukuisia pelejä kuten Blinx: The Time Sweeperin, Tom Clancy’s Splinter Cellin, Dead to Rightsin, Unreal Championshipin, Panzer Dragoon Ortan, Ninja Gaidenin ja julkaisemattomaksi jääneen B.C:n.
Nintendo GameCubelle julkaistuun kokoelmaan kuuluivat kyseisenä vuonna Super Mario Sunshine, The Legend of Zelda: The Wind Waker, Metroid Prime, Starfox Adventures, Timesplitters 2, Resident Evil Zero, Wario World, Rayman 3: Hoodlum Havoc, Agressive Inline, Phantasy Star Online ja 1080 Avalanche. Nintendo esitteli myös heidän ensimmäisen langattoman ohjaimensa, Wavebirdin, jolla pystyi pelaamaan Super Mario Sunshinea. Nintendo paljasti myös Game Boy Advancen The Legend of Zelda: Link to the Pastilla, Kirby: Nightmare in Dreamlandillä, Doom II:lla, Reign of Firella ja Super Monkey Ball Jr:lla.
PlayStation 2:n peleihin kuuluivat Colin McRae Rally 3, Ratchet & Clank, Sly Cooper and the Thievius Raccoonus, Red Dead Revolver, The Getaway ja Kingdom Hearts.
PC-pelien tekijät esittelivät myös uusia pelejä, muun muassa Doom 3:n ensimmäistä kertaa. Myös Age of Mythology ja Warcraft III esiteltiin ensimmäistä kertaa.
2003

Vuonna 2003 esityksensä koki Half-Life 2. Halo 2:sta oli pelattavana demo, jossa hyödynnettiin erikoista valoitusmoottoria (joka ei tullut lopulliseen versioon). PlayStation Portable esiteltiin ensimmäistä kertaa. Tämän E3-tapahtuman aikana pelintekijät korostivat MMORPG-lajityypin nousua. The Sims 2 esiteltiin myös messuilla.
2004

Viimeinen vuosi, jolloin keskityttiin pelien julkaisemiseen kuudennen sukupolven konsoleille oli vuosi 2004. Halo 2:lta esiteltiin demo, joka sijoittui Zanzibariin. PlayStation Portable ja Nintendo DS kokivat myös ensiesittelynsä. Toinen kuudennen sukupolven konsolille julkaistu Zelda-peli, The Legend of Zelda: Twilight Princess esiteltiin messuilla. F.E.A.R oltiin myös paljastettu trailerilla. Unreal Engine 3 näytettiin ensimmäistä kertaa. Sony tiedotti messuilla että sen kehittämä PlayStation 3 tekee ensiesiintymisensä seuraavassa E3-tapahtumassa.
2005

Tämä oli ensimmäinen E3-tapahtuma, jota näytettiin myös televisiossa G4-kanavalla.
Vuonna 2005 Sony näytteli oman PlayStation 3 -konsolin, mutta pelaamattomassa muodossa. Moni tapahtumassa esitelty peli oltiin tehty valmiiksi videolle. Nintendo näytteli oman seitsemännen sukupolven konsolin, jonka nimi oli esittelyhetkellä ”Revolution” (nimettiin myöhemmin Wiiksi). Sen lisäksi Nintendo esitteli Game Boy Micron. Nintendo kuitenkin päätti pitää Wii-konsolin ohjausmekaniikat salassa vuoden 2005 Tokyo Game Showhun asti. Microsoft esitteli Xbox 360 -konsolinsa omassa konferenssissaan, kuten myös pelin, jota ei julkaistu ennen vuotta 2010, Alan Waken.
Vuoden 2005 E3-tapahtuma oli järjestyksessään yhdestoista ja keräsi kävijöitä yhteensä 70 000.
2007

Vuoden 2007 E3-tapahtumaan osallistui vain 10 000 kävijää. Tämä johtui siitä, että tapahtumaan päästettiin vain kutsuvieraat. Tapahtuma pidettiin Santa Monicassa 11.–13. heinäkuuta.
Microsoft
Microsoft tiedotti, että Disney-elokuvat olisivat tulossa jatkossa Xbox Live Marketplaceen. Gears of War esiteltiin tulevan Windowsille. Halo 3:lle ja Halo Warsille näytettiin uudet trailerit. Halo-teemainen Xbox 360 -konsoli oltiin myös vahvistettu. Tiedot Sid Meier’s Civilization Revolution ja Fallout 3 -pelistä oltiin annettu. Xbox 360:lle julkaistuista peleistä näytettiin BioShock, Call of Duty 4: Modern Warfare ja Assassin’s Creed. Windowsille Microsoft esitteli Crysisin. Microsoft tiedotti myös, että Xbox 360:sta tultaisiin julkaisemaan Elite-versio Euroopassa 24. elokuuta 2007. Se tiedotti myös, että Xbox Live Video Marketplace tultaisiin julkaisemaan Kanadassa ja valikoima Euroopan maissa loppuvuodesta 2007.
Nintendo
Nintendo esitteli kolme uutta lisälaitetta. Wii Balance Boardin, Wii Zapperin ja Wii Wheelin. Wii Balance Boardin tiedotettiin tulevan Wii Fit -pelin kanssa. Wii Wheelin tiedotettiin tulevan Mario Kart Wiin mukana. Wii Zapperin tiedotettiin tulevan sen oman laitteiston kanssa pienellä hinnalla. Nintendo vahvisti Super Smash Bros. Brawlin julkaisuajankohdaksi 3. joulukuuta 2007 (vaikka julkaisu kuitenkin siirrettiin lokakuussa 2007 helmikuuhun 2008 ja siitä maaliskuuhun 2008) ja Super Mario Galaxyn julkaisupäiväksi se vahvisti 12. marraskuuta 2007. De Blob, Contra 4 ja Metroid Prime 3: Corruption -pelien demot näytettiin myös tapahtuman aikana, viimeisin lähes valmiissa muodossa. Soulcalibur Legendsin traileri näytettiin myös tapahtumassa, ja Nintendo esitteli myös Nitrobiken sekä Medal of Honor: Heroes 2:n.
Sony
Sony paljasti PlayStation 3:n 60GB:n version ja uuden 80GB:n version hinnat. Ohuempi, kompaktisempi versio PlayStation Portablesta näytettiin messun aikana. Metal Gear Solid 4: Guns of the Patriots, Gran Turismo 5:n, Resident Evil 5:n ja Star Wars: The Force Unleashedin trailerit näytettiin Sonyn esittelyn aikana. Heavenly Sword, Killzone 2, Ratchet & Clank: Tools of Destruction, Uncharted: Drake’s Fortune ja Burnout Paradise kokivat myös omat esittelynsä. Silent Hill Homecomingista näytettiin lyhyt traileri.
2009

E3 2009 -tapahtuma pidettiin Los Angelesissa 2.–4. kesäkuuta välisenä aikana. Tällä kertaa tapahtumaan saivat taas tulla vapaasti kaikki yli 18-vuotiaat toimittajat ja pelialan ammattilaiset.
2010

E3 2010 -tapahtuma pidettiin taas Los Angelesissa 14.–17. kesäkuuta välisenä aikana.
2011

E3 2011 -tapahtuma oli järjestyksessään seitsemästoista pidetty tapahtuma. Se pidettiin 7.–9. kesäkuuta välisenä aikana Los Angelesissa.
2012

E3 2012 -tapahtumassa siirryttiin takaisin 5.–7. kesäkuuta väliselle ajalle.
2013

Entertainment Software Association (ESA), E3-messujen hallitsija, tiedotti, että E3-messuja tullaan pitämään seuraavan kolmen vuoden ajan Los Angelesissa. E3 2013 pidettiin 11.–13. kesäkuuta välisenä aikana Los Angeles Convention Centerissä.
2020

Vuoden 2020 tapahtuma peruttiin COVID-19 -viruksen johdosta.
2021

Vuoden 2021 tapahtuma järjestettiin verkossa 12. – 15. kesäkuuta.
2022

Vuoden 2022 tapahtuma on peruttu sekä paikallisena että digitaalisena etätapahtumana.
2023

Vuoden 2023 tapahtuma suunniteltiin järjestettäväksi 13.-16. kesäkuuta. Maaliskuussa 2023 ilmoitettiin, että vuoden 2023 tapahtuma perutaan "resurssien puutteen vuoksi". Aiemmin useat suuret yritykset ilmoittivat etteivät osallistu tapahtumaan. Vuoden 2023 jälkeen messuja ei enää järjestetä.
Wii-konsoli E3 2006 -messuilla.
Sonyn esittelykerros E3-tapahtumassa.
HMS Geranium (M16)

| HMS Geranium |
| --- | --- |
 HMS Geranium

Aluksen vaiheet
Rakentaja:  W. Simons and Company, Renfrew
Kölinlasku:  21. syyskuuta 1939
Laskettu vesille:  23. huhtikuuta 1940
Palveluskäyttöön:  24. kesäkuuta 1940
Poistui palveluskäytöstä:  Tanskalle 1945 'KDM Thetis
Tekniset tiedot
Uppouma:  925 t
Pituus:  62,48 m
Leveys:  10,11 m
Syväys:  4,14 m
Koneteho:  2 750 hv
Nopeus:  16 solmua (30 km/h)
Miehistöä:  96
Aseistus
Aseistus:  1 × BL 4"/L45 (102 mm) Mk IX -tykki 1 × kaksipiippuinen Vickers .50" Mk III -ilmatorjuntakonekivääri 1 × kaksipiippuinen .303" Lewis-pikakivääri 2 × syvyyspomminheitintä Mk II, joihin yhteensä 40 syvyyspommia
HMS Geranium (viirinumero M16) oli Britannian kuninkaallisen laivaston vuonna 1940 valmistunut Flower-luokan korvetti toisessa maailmansodassa.
Valmistus

Alus tilattiin 25. heinäkuuta 1939 Renfrew'stä W. Simons and Companyltä, missä köli laskettiin 21. syyskuuta. Alus laskettiin vesille 23. huhtikuuta 1940 ja valmistui 24. kesäkuuta.
Palvelus

Alus luovutettiin 1945 Tanskalle, joka liitti sen laivastoonsa nimellä KDM Thetis.
HMS Renown

HMS Renown on ollut kahdeksan Britannian Kuninkaallisen laivaston aluksen nimenä:
Renown (1651), 20-tykkinen polttolaiva
HMS Renown (1747), 30-tykkinen viidennen luokan alus (fregatti)
HMS Renown (1774), 50-tykkinen neljännen luokan alus
HMS Renown (1798), 74-tykkinen kolmannen luokan linjalaiva
HMS Renown (1857), 91-tykkinen toisen luokan linjalaiva
HMS Renown (1895), taistelulaiva
HMS Renown (1916), Renown-luokan taisteluristeilijä
HMS Renown (S26), Resolution-luokan ydinsukellusvene
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”HMS Renown”, voi hakea sivunnimihaulla, laajalla sivunnimihaulla tai tekstihaulla.
HMS Pollux (T104)

| HMS Pollux |
| --- | --- |
 HMS Pollux

Aluksen vaiheet
Rakentaja:  Fr. Lürssen Werft GmbH & Co, Bremen-Vegesack
Laskettu vesille:  3. maaliskuuta 1954
Palveluskäyttöön:  11. lokakuuta 1954
Poistui palveluskäytöstä:  1. heinäkuuta 1977
Tekniset tiedot
Uppouma:  175 t
Pituus:  48,0 m
Leveys:  5,8 m
Syväys:  1,6 m
Koneteho:  3 x Daimler-Benz MB 3000/1 720, 9 000 hv
Nopeus:  39 solmua
Miehistöä:  33
Aseistus
Aseistus:  2 x Bofors 40 mm lvakan M/48 6 x 53,3 cm M/50 torpedoputkea 2 x 10,3 cm lysraketställ M/53 1 x 57 mm lysraketpjäs M/55 miinakiskot
HMS Pollux (runkonumero T104) oli Ruotsin laivaston Plejad-luokan torpedovene.
Valmistus

Alus tilattiin Saksasta Lürsseniltä. Se laskettiin vesille 3. maaliskuuta 1954 ja liitettiin laivastoon vielä saman vuoden lopulla 11. lokakuuta.
Palvelus

Alus poistettiin palveluksesta 1. heinäkuuta 1977.
Grenadan kansallinen vallankumoushallitus

Grenadan kansallinen vallankumoushallitus perustettiin 13. maaliskuuta 1979 New Jewel Movement -liikkeen suorittaman vallankumouksen seurauksena. Yhdysvallat liittolaisineen miehitti saaren 25. lokakuuta 1983 alkaen, ja vallankumoushallitus lakkasi olemasta neljä päivää myöhemmin.
Historia

Maurice Bishopin johtama New Jewel Movement (NJM) oli 1970-luvulla Grenadan tärkein oppositiopuolue. NJM syöksi Eric Gairyn johtaman hallituksen vallasta vuonna 1979. Gairyn hallitus oli ollut vallassa Grenadan itsenäisyydestä asti. NJM aloitti radiotornien, poliisin kasarmien ja muiden tärkeiden sijaintien haltuunoton, kun Gairy oli ulkomaanmatkalla. Aseellisen haltuunoton suoritti Grenadan kansan vallankumouksellinen armeija.
Maurice Bishop ilmoitti radion kautta Kansan vallankumouksellisen armeijan perustamisesta. Kaikki poliittiset järjestöt paitsi NJM kiellettiin.
Grenadalla oli hyvät suhteet Kuubaan, jonka avustuksella aloitettiin suuren lentokentän rakennus.
Lukutaito ja terveystilastot paranivat suuresti Bishopin valtakaudella, mutta taloudelliset vahingot johtivat kriisiin. Pääministeri Bernard Coardin johtama ryhmä yritti vakuuttaa Bishopin siitä, että hänen kannattaisi jakaa valta Coardin kanssa. Lopulta Coard asetti Bishopin kotiarestiin ja otti valtion haltuunsa. Bishopin poistaminen vallasta johti suuriin julkisiin mielenosoituksien ja yhden mielenosoituksen aikana mielenosoittajat onnistuivat vapauttamaan Bishopin. Bishop saapui Kansan vallankumouksellisen armeijan Fort Rupertiin.
Armeijan yksikkö siirrettiin Fort Frederickistä Fort Rupertiin. Yksikkö ja siviilit ajautuivat kahakkaan, joka johti moneen kuolemaan. Kahakan jälkeen Bishop ja seitsemän muuta teloitettiin.
Teloituksien jälkeen perustettiin kenraali Hudson Austinin johtama Revolutionary Military Council, joka hallitsi saarta kuusi päivää ennen yhdysvaltalaismiehitystä.
Fintias

Fintias (m.kreik. Φιντίας, lat. Phintias) voi viitata seuraaviin:
Fintias (500/400-luku eaa.), vaasimaalari
Fintias (200-luku eaa.), sisilialaisen Akragaan kaupungin tyranni noin vuosina 288–279 eaa.
Fintias, antiikin aikainen kaupunki Sisiliassa, Fintiaan perustama
Pythias, joskus Fintias, Pythagoraan oppilas
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Fintias”, voi hakea sivunnimihaulla, laajalla sivunnimihaulla tai tekstihaulla.
F. Scott Fitzgerald

| F>  Scott Fitzgerald |
| --- | --- |
 F. Scott Fitzgerald
Henkilötiedot
Syntynyt: 24. syyskuuta 1896 St. Paul, Minnesota, Yhdysvallat
Kuollut: 21. joulukuuta 1940 (44 vuotta) Hollywood, Kalifornia, Yhdysvallat
Kansalaisuus:  yhdysvaltalainen
Ammatti:  kirjailija, elokuvakäsikirjoittaja
Puoliso:  Zelda Fitzgerald (o.s. Sayre)
Kirjailija
Aikakausi:  1920–1940
Kirjallinen suuntaus: modernismi
Esikoisteos:  Maan päällä kuin taivaissa (1920)
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Francis Scott Key Fitzgerald (24. syyskuuta 1896 St. Paul, Minnesota, Yhdysvallat – 21. joulukuuta 1940 Hollywood, Kalifornia, Yhdysvallat) kuuluu Yhdysvaltojen 1900-luvun merkittävimpiin kirjailijoihin. Häntä pidettiin omana aikanaan ”kadotetun sukupolven äänenä”, niiden nuorten jotka aikuistuivat ensimmäisen maailmansodan aikana. Hän kirjoitti viisi romaania ja kymmeniä novelleja, jotka kertovat nuoruudesta ja epätoivosta ja kuvasivat aikaansa osuvasti ja elävästi. Erityistä ihailua on saanut osakseen hänen kirjojensa rehellinen tunteiden kuvaus.
Elämä ja ura > Lapsuus ja nuoruus

Fitzgerald syntyi keskiluokkaiseen roomalaiskatoliseen perheeseen. Hänet kastettiin pikkuserkkunsa Francis Scott Keyn ja kuolleen sisarensa Louisa Scottin mukaan. Perhe asui vuodet 1898–1901 Syracusessa ja vuodet 1903–1908 Buffalossa New Yorkissa, missä hän aloitti koulunkäynnin Nardin Academyssa. Fitzgeraldin isän saatua potkut Procter & Gamblelta perhe muutti takaisin Minnesotaan, missä Fitzgerald opiskeli St. Paul's Academyssa.
Fitzgeraldin ensimmäinen kirjallinen aikaansaannos oli salapoliisikertomus, joka julkaistiin koulun lehdessä hänen ollessaan 13-vuotias. Fitzgerald erotettiin St. Paul’sista 16-vuotiaana opintojen laiminlyömisen vuoksi, ja hän siirtyi Newman Schooliin. Vuonna 1917 hän aloitti opiskelun Princetonin yliopistossa. Siellä hän ystävystyi tulevien kirjailijoiden ja kriitikoiden Edmund Wilsonin ja John Peale Bishopin kanssa ja alkoi kirjoittaa Princetonin Triangle Clubille. Hän oli University Cottage Clubin jäsen, ja klubi pitää yhä kirjastossaan esillä hänen pöytäänsä ja kirjoituksiaan. Kehnon opintomenestyksen vuoksi Fitzgerald joutui keskeyttämään Princetonin, ja hän liittyi Yhdysvaltain armeijaan palvellakseen ensimmäisessä maailmansodassa, mutta sota päättyi ennen kuin hän ehti rintamalle.
Elämä ja ura > Zelda Fitzgerald

Fitzgerald tapasi Alabaman Montgomeryn nuorten kerholla Zelda Sayren. He kihlautuivat 1919, ja Fitzgerald muutti Lexington Avenuelle New Yorkiin hoitamaan asioita kuntoon, jotta he voisivat aloittaa yhteiselämän. Zelda kuitenkin purki kihlauksen, koska hän ei uskonut, että mainosfirmassa työskentelevä ja novelleja kirjoittava Scott pystyisi elättämään myös hänet.
Fitzgerald muutti takaisin vanhempiensa luokse St. Pauliin, missä hän ryhtyi korjaamaan kertomustaan The Romantic Egoist. Syksyllä 1919 kustantaja Scribner's otti julkaistavakseen tarinan, joka oli saanut nimen This Side of Paradise (suom. Maan päällä kuin taivaissa), ja niin Zelda ja Scott jatkoivat kihlaustaan. Romaani ilmestyi 26. maaliskuuta 1920, ja oli vuoden suosituimpia kirjoja. Fitzgerald avioitui Zeldan kanssa New Yorkissa Pyhän Patrikin tuomiokirkossa. Heidän ainoa lapsensa, tytär Frances Scott "Scottie" Fitzgerald, syntyi 26. lokakuuta 1921.
Elämä ja ura > Vuodet Hollywoodissa

Vaikka Fitzgerald itse piti elokuvatyötä alentavana, hän oli jälleen kerran rahavaikeuksissa ja kirjoitti 1930-luvun jälkipuolen Hollywoodissa kaupallisia novelleja, käsikirjoituksia Metro-Goldwyn-Mayerille (niihin kuului kuvaamatonta materiaalia Tuulen viemään)  sekä viidettä ja viimeistä romaaniaan The Love of the Last Tycoon. Kirja perustui elokuvatuottaja Irving Thalbergin elämään, ja se ilmestyi keskeneräisenä postuumisti nimellä The Last Tycoon (suom. Juhani Koskinen Viimeinen ruhtinas, Love, 1980).
Scott ja Zelda vieraantuivat toisistaan; Zelda oli mielisairaalassa itärannikolla, kun taas Scott asui Hollywoodissa rakastajattarensa, juorutoimittaja Sheilah Grahamin kanssa. Vuodesta 1939 kuolemaansa saakka Fitzgerald pilkkasi itseään Pat Hobbyn hahmoiseksi Hollywoodin orjaksi. Hän käytti Pat Hobbyn hahmoa 17 novellissa, jotka on myöhemmin koottu kokoelmaan Pat Hobby -tarinat.
Tuotanto > Romaanit

Maan päällä kuin taivaissa (This Side of Paradise (1920)
Kaunis ja kadotukseen tuomittu (The Beautiful and Damned (1922))
Kultahattu (1974) (The Great Gatsby (1925))
Yö on hellä (1964) (Tender Is the Night (1934)
Viimeinen ruhtinas (The Last Tycoon (1940)
Tuotanto > Novelleja

| --- | --- |
 Etelän viimeinen kaunotar (Novellikokoelma, suom. Markku Päkkilä, Gummerus 2004) sisältää novellit Pää ja hartiat  Bernicen polkkatukka  Järjen ääni  Synninpäästö  Rags Martin-Jones ja Walesin Prinssi  Rikas poika  Lyhyt joululoma  Etelän viimein kaunotar  Hänen majesteettinsa  Muuan maailmanmatka  Jazz-ajan sykkivä sydän (suom. Ritva Mäkelä, Karisto, 1979) Jääpalatsi  Vapunpäivä  Ritzin kokoinen timantti  Jälleen Babylonissa  Mieletön sunnuntai  Pitkä matka  Benjamin Buttonin erikoinen elämä (suom. Maria Enqvist, Finn Lectura 2014) :  Pat Hobby -tarinat (suom. Heikki Salojärvi, Love Kirjat, 1981) sisältää novellit: Aina kannattaa yrittää  Hupihetkiä ateljeessa  Isänmaallinen katkelma  Kaikkien jaloissa  Kaksi konkaria  Kuumaa vettä ja - paljon  Miekkaa mahtavampi  Muistoja yliopistolta  Neron aisaparina  Pat Hobby hoitaa osansa  Pat Hobby ja Orson Welles  Pat Hobby, hypoteettinen isä  Pat Hobbyn ennakkonäytös  Pat Hobbyn joululahjatoive  Pat Hobbyn jäljillä  Pat Hobbyn salaisuus  Tähtien kodit